AlexejDobrolubov/national_council_slovak_2010 huggingface dataset:
16. schôdza NR SR - 7.deň - A. dopoludnia
Dátum: 2011-03-31
Poslanec: Krajkovič, Mikuláš (SMER - SD)
Druh vystúpenia: Vystúpenie s faktickou poznámkou

90. Ďakujem pekne za slovo, pán predseda. Pán poslanec vy hovoríte, že tento zákon je dobrý. Ja si ale myslím, že tento zákon je úplne zbytočný. Už som tu raz povedal a budem vám to opakovať znovu a keď chcete, tak aj tisíckrát, že vy jednoducho nemáte mandát hovoriť za iné národnostné menšiny ako za tú, ktorej ste reprezentantom. To jednoducho, to hovorím úplne vážne, a keď chcete, budem vám to opakovať vždy. Čo sa týka života konkrétnej národnostnej menšiny, v mojom prípade Rusínov, bol som starostom osem rokov jednej čisto rusínskej obce a tam občania Rusíni, podotýkam, že ich tam bolo, boli tam takmer všetci, nikdy odo mňa nechceli, aby som aplikoval nejaké rozhodnutia, úradné rozhodnutia v inom jazyku ako v slovenskom jazyku, pritom každý z nich ovláda slovom a písmom aj jazyk ukrajinský. Takže ešte raz vám to pripomínam, skúste hovoriť len za jednu národnostnú menšinu. (Potlesk.)
16. schôdza NR SR - 7.deň - A. dopoludnia
Dátum: 2011-03-31
Poslanec: Krajkovič, Mikuláš (SMER - SD)
Druh vystúpenia: Vystúpenie s faktickou poznámkou

46. Ďakujem za slovo, pán predseda. Z tohto rozsiahleho vystúpenia mňa zaujala jedna vec, že kto sa dožaduje prijatia tohto zákona. Nuž, možno Knut Vollebaek, možno maďarská národnostná menšina, to skoro určite, ale nezaznamenal som nikde, aby sa toho dožadovala napr. rusínska alebo ukrajinská národnostná menšina, kde žijem, kde sa s nimi stretávam a nikde som takúto požiadavku nezaznamenal. Dokonca si myslím, že tento návrh zákona by sa mohol meniť, kľudne, zákon, ktorým sa mení a dopĺňa zákon č. 174 o používaní jazykov maďarskej národnostnej menšiny. Pretože rusínska alebo ukrajinská národnostná menšina, tam, kde žijem a hovorím rusínskym nárečím, je so súčasnou normou alebo so súčasnou úrovňou národnostných práv spokojná. My možno môžeme diskutovať o tom, že možno by sme mohli mať viac priestoru, možno niekde v rádiu, v televízii, v rozhlase, ale to už je vec, ktorú si musí národnostná, predstavitelia národnostnej menšiny možno odkonzultovať s kompetentnými. Ja by som sa ešte chcel zmieniť o tom, že keď sa prerokoval zákon o štátnom jazyku a v tej hystérii predstavitelia rusínskej národnostnej menšiny vydali vyhlásenia, myslím, že to bolo dané aj na ministerstvo kultúry a bolo to dané v tlači, kde sa predstavitelia ostro ohradili voči tomu, aby národnostná menšina, maďarská národnostná menšina, alebo teda presnejšie predstavitelia národnostnej menšiny hovorili aj v mene ďalších národnostných menšín, teda konkrétne rusínskej. Predstavitelia ukrajinskej a rusínskej národnostnej menšiny si tieto veci určite vedia vybaviť aj sami. Ďakujem. (Potlesk.)
5. schôdza NR SR-2. deň-streda- A dopoludnia
Dátum: 2010-09-08
Poslanec: Krajkovič, Mikuláš (SMER - SD)
Druh vystúpenia: Vystúpenie v rozprave

76. Pán predsedajúci, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej a rozhodla, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi.
4. schôdza NR SR - 2. deň - streda - B. popoludní
Dátum: 2010-08-11
Poslanec: Krajkovič, Mikuláš (SMER - SD)
Druh vystúpenia: Vystúpenie

Vážený pán podpredseda Národnej rady, vážené panie poslankyne, páni poslanci, dovoľte mi, aby som vás oboznámil s výsledkami tajného hlasovania voľby predsedu Dozornej rady Fondu národného majetku Slovenskej republiky a členov Dozornej rady Fondu národného majetku. Najprv vás oboznámim s výsledkami volieb predsedu Dozornej rady. Na výsledku hlasovania... (Prerušenie vystúpenia predsedajúcim.)
22. schôdza NR SR - 5. deň - B. popoludní a 23. schôdza NR SR - 1. deň - B. popoludní
Dátum: 2011-09-14
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

397. Ďakujem pekne, pán predseda, pán podpredseda predsedajúci. Pán kolega poslanec Zajac, možno nie mladší kolegovia poslanci pochopia, ale vy a ja a nám vekovo rovní určite pochopia, my, ktorí sme mali povinnú ruštinu. Čo to je "čudo judo"? Ako som vás začal počúvať vo vašom vystúpení, pán poslanec Zajac, vy ste "čudo judo". Vy ste "čudo judo" pravicovej politiky Slovenskej republiky. Moja definícia vás a vašej skupinky je: absolútne nadutí, mimoriadne sebestrední, nenávisťou naplnení, o svojej pravde bytostne presvedčení salónni politici. Toto je absolútne presná definícia vás a vašich kolegov z OKS. Definovali ste tri problémy vlády Ivety Radičovej. Ak som si ich správne poznačil, tak to je, po prvé Iveta Radičová nepočúva OKS, druhý problém - evidentné chyby vládnej koalície a po tretie nevnímanie reality sveta a rýchlosť reakcie tejto vlády na ne s otáznikom. To je celé. Ďakujem.
22. schôdza NR SR - 5. deň - B. popoludní a 23. schôdza NR SR - 1. deň - B. popoludní
Dátum: 2011-09-13
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

251. Ďakujem pekne, pán predseda. Pani kolegyňa, vskutku dobré, slušné, korektné vystúpenie, myslím to vážne, teoretický manifest spolupráce. V poriadku. Na začiatku volebného obdobia by sa takto dalo vystúpiť. Pripomínalo mi to, a opäť bez nejakých postranných úmyslov a bez nejakej urážky, prvé strany príručky pre nových členov parlamentu, ako by to mohlo a malo byť. Len pravda je, žiaľ, iná. Áno, nastúpili ste sem ako noví členovia parlamentu, ako benjamínkovia, len s tým rozdielom, že raz ako benjamínkovia sme tu nastúpili aj my, aj poslanci neexistujúcej strany ANO. Nikto z nás sa nesprával tak ako vy, ako keď ste nastúpili, nikto z nás nemal pocit, ani zo strany ANO, ani od nás, že sme došli do kabaretu a tak sme sa nesprávali, čo vám trvá u niektorých členov až doteraz. Hovoríte, hovorili ste o zlepenci. Zlepenec není nejaké hanlivé slovo, je to v podstate presné pomenovanie partie, ktorú zastupujete. A keď tvrdíte, že viete ako ďalej, tak s tým si dovolím nesúhlasiť, pretože to, čo vy predvádzate na politickej scéne za tento rok, to je krok vpred, dva kroky nazad, čihi-hota, úkrok doprava, doľava, beatová dvojkročka, tlaková otočka, potom neviete, ktorým smerom sa pozeráte a kam máte vykročiť. O tom to je. Ďakujem.
21. schôdza NR SR - 1.deň - B. popoludní a 20. schôdza NR SR - 6. deň - B. popoludní
Dátum: 2011-07-07
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

14. Ďakujem pekne, pán predsedajúci. Pán predseda klubu, pán poslanec Paška, volal si oprávnene po dodržiavaní zákonov. Súhlasím s tebou, že takisto zákon o pozemných komunikáciách, takisto aj ostatné zákony a zákon Národnej rady Slovenskej republiky o rokovacom poriadku sa má dodržiavať. Tak ako sa má dodržiavať zákon o pozemných komunikáciách, chceme to po všetkých občanoch, včítane nás v parlamente tejto republiky, takisto musíme chcieť, a o to viac po nás, aby sme ako poslanci Národnej rady dodržiavali zákon Národnej rady Slovenskej republiky o rokovacom poriadku. Vzhľadom na časté porušenie zo strany tých, ktorí vedú túto schôdzu, sa pýtam, či to je nevedomosť, pracovná prepracovanosť alebo len púha arogancia moci. Ďakujem.
20. schôdza NR SR - 5.deň - B. popoludní
Dátum: 2011-07-06
Poslanec: Kondrót, Maroš (SMER - SD)
Druh vystúpenia: Vystúpenie v rozprave

114. Ďakujem pekne, pán predsedajúci. V rozprave nevystúpil žiadny pán poslanec, takže pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 7 spoločne s odporúčaním gestorského výboru schváliť.
20. schôdza NR SR - 4.deň - A. dopoludnia
Dátum: 2011-07-01
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

Áno, áno, ďakujem pekne, nie je tu pán Zajac ani pán Šebej, takže nie sú v stopercentnom stave chlapci z OKS, ale nevadí to, to je len na margo toho. Ďakujem. A ja som chcel ešte raz tak v podstate položiť tú základnú filtračnú otázku, či bude strata z poklesu kurzu eura v ekonomike SR ako dôsledok bankrotu Grécka väčšia ako náš podiel na záchrane Grécka alebo či to bude naopak. To je otázka, ktorá je absolútne podstatná, na ktorú sme nedostali odpoveď a tak ľahko ju ani nedostaneme. A v podstate otázka na Petra Kažimíra. Hovoril si, že tam skutočne zazneli veľmi silné slová na začiatku. Je to pravda. Národná rada vzhľadom na závažnosť situácie, na snahu predísť neriadenému bankrotu, na zodpovednosť, uvedomujúc si skutočnosť, že nesúhlas s tým k tomu bankrotu povedie, nesúhlasí podľa pozmeňujúceho návrhu pána kolegu Dostála. Tak sa chcem spýtať, či tomu aj ty tak rozumieš, Peter, že keby toto prešlo, či nám nevyjde spod rúk nejaký nehorázny pamflet. Pýtam sa na to, lebo ak to chceme zablokovať alebo teda chcú to zablokovať kolegovci, tak bolo treba možno zmeniť aj tú preambulu. A na záver by som povedal, že dojemná je taká akási obava alebo výčitka zo strany SDKÚ, že nejdeme s nimi proti kolegom z SaS a pridruženým podporovateľom a, naopak, SaS sa mračí na nás, že nejde SMER s nimi v tomto spore koaličnom proti SDKÚ. A ja si myslím, že SMER sa nemá čo pridávať na jednu alebo na druhú stranu. Ďakujem pekne.
20. schôdza NR SR - 4.deň - A. dopoludnia
Dátum: 2011-07-01
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

Ďakujem pekne, pán predsedajúci. Pán kolega, milý Dušan, začal si tým, že máš kusé informácie. Máš pravdu, tie informácie sú skutočne kusé, sú to výseky médií, úryvky debát v Národnej rade. Tebe sa podarilo, aj keď si sa priznal, že nie si odborník v tejto problematike, vniesť taký iný, svieži pohľad na vážnu problematiku spôsobom, ktorému porozumie aj bežný človek, ktorý sa inak v spleti argumentov, príp. pseudoargumentov stratí. Ďakujem.
20. schôdza NR SR - 4.deň - A. dopoludnia
Dátum: 2011-07-01
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

Ďakujem pekne, pán predsedajúci. Vážený pán poslanec Maďarič, milý Marek, dá sa polemizovať určite s mnohým z toho, čo si povedal, ale bolo by to len pre polemiku samu. Ak by sme išli do podstaty veci, až tak veľa polemizácie by som tam nevidel. A to, čo si povedal na záver svojho vystúpenia, tá veľmi stručná sumarizácia toho vystúpenia podľa môjho názoru zachytila takých 90 % najpodstatnejších otázok, o ktorých sa diskutuje často zoširoka. Ďakujem ti za tento príspevok.
20. schôdza NR SR - 4.deň - A. dopoludnia
Dátum: 2011-07-01
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

Ďakujem pekne, pán predsedajúci. Vážený pán predseda Paška, paralela so stalinistickou Komunistickou stranou Grécka bola veľmi trefná. Takisto to bolo spomenutie solidarity, ktorá je len v názve nemenovanej politickej strany bez náplne a bez obsahu. Chcem doplniť, že koalícia zaťažuje problémami, ktoré nevie riešiť ani v Koaličnej rade, ani vo vláde, nielen poslancov Národnej rady, ale celú spoločnosť. Diskusia zo strany vládnej koalície je postavená na pochybných, emóciách a lacných argumentoch. Koalícia, ani ministerstvo financií nepredložilo niekoľko dopadových štúdií, niekoľko scenárov, o ktorých by sa mohla viesť zmysluplná diskusia. A na jej základe by sa mohli urobiť zodpovedné politické riešenie podložené ekonomickou analýzou. Ďakujem.
20. schôdza NR SR - 1.deň - B. popoludní
Dátum: 2011-06-28
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

39. Ďakujem pekne, pán predseda. Pôvodným zámerom a podnetom na vypracovanie zákona č. 140/2010 Z. z. boli predovšetkým pretrvávajúce problémy v obchodných záväzkových vzťahoch medzi prevádzkovateľmi obchodných reťazcov a ich dodávateľmi, ktorí poukazovali na negatívne obchodné praktiky. Podporujem argumenty môjho, teda vystupujúceho pána poslanca Záhumenského. A argumentácia predkladateľov z radov koalície je falošná, pretože sa nedá urobiť záver, či zákon naplnil svoj cieľ, alebo nie, ani o jeho efektívnosti či neefektívnosti, pretože sa jedná o 5- alebo 8-, resp. 8-mesačné obdobie a toto je zákon, ktorý má dlhodobejšiu účinnosť a dlhodobejší rozbeh. Čiže nie je možné dôkladne posúdiť dopady zákonnej novely, efektívnosť regulácie, ktorá mala obmedziť zneužívanie ekonomickej sily obchodných reťazcov a vyrovnať určité nevyváženosti, na to je určite potrebné dlhšie obdobie. A, samozrejme, ak aplikačná prax ukáže, že sú potrebné určité zmeny, dá sa o nich rozprávať, dajú sa vyhodnotiť, dá sa robiť dopadová štúdia, dajú sa pridať. Takže tento návrh zákona, ktorý predkladá vládna koalícia, nemôžem podporiť. Prikláňam sa k názoru, aby sme mu dali čas. A to, že to bolo v prehlásení vlády, svedčí iba o nenávisti, s ktorou pristupovali ku všetkému, čo tu bolo v predchádzajúcej vláde. Ďakujem pekne.
16. schôdza NR SR - 1.deň - B. popoludní
Dátum: 2011-03-22
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

90. Ďakujem, pán predsedajúci. Vážená pani ministerka, napriek vášmu obrovskému entuziazmu zo začiatku vášho vystúpenia o triafaní do čierneho, ktorým ste nám to oznámila s veľkou radosťou, si vás dovolím upozorniť, že triafanie do čierneho, ako vy nazývate, je len výstrelom do tmy. A tá čierna farba tam je, ale to je jediné, čo to má spoločného. Obrovská túžba po moci, bezuzdná túžba po moci vás vedie na predloženie tohto návrhu zákona. Ďakujem. (Potlesk.)
10.schôdza NR SR - 1.deň - A. dopoludnia
Dátum: 2010-12-16
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

136. Ďakujem pekne, pán predsedajúci. Pán poslanec Matovič, vám ešte nezaschol atrament na slávnostnom sľube, na prísahe, ktorú ste dali na Ústavu Slovenskej republiky, a už ste oznámili celému národu, že vaše svedomie je na predaj, ale nebude lacné. Zároveň ste druhým dychom oznámili, že 20 mil. euro pre vás a vašu skupinu je málo. Keby sa našiel nejaký hlupák, ktorý by do vás tieto peniaze investoval, tak by ste boli do konca života vysmiaty, krútili palčekmi a rehotali sa, akáže to bola sranda, keď vy ste boli v parlamente. Vy máte pocit, že ste v lunaparku a podľa toho sa aj správate.
9.schôdza NR SR - 6.deň - B. popoludní
Dátum: 2010-12-08
Poslanec: Kvasnička, Marián (KDH)
Druh vystúpenia: Vystúpenie v rozprave

251. Keďže sme hlasovali o pozmeňujúcom návrhu, o pozmeňujúcich návrhoch zo spoločnej správy a jednom pozmeňujúcom poslaneckom návrhu, mám odporúčanie gestorského výboru, že predložený návrh zákona prerokujeme v treťom čítaní ihneď. Prosím, dajte hlasovať.
7.schôdza NR SR - 4.deň - A. dopoludnia
Dátum: 2010-10-15
Poslanec: Kvasnička, Marián (KDH)
Druh vystúpenia: Vystúpenie v rozprave

71. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre zdravotníctvo. Aj o tom, že gestorským výborom bude Výbor Národnej rady Slovenskej republiky pre zdravotníctvo a aby tento predmetný návrh bol prerokovaný do 24. novembra 2010 a v gestorskom výbore do 26. novembra 2010. Pán predsedajúci, dajte hlasovať.
7.schôdza NR SR - 4.deň - A. dopoludnia
Dátum: 2010-10-15
Poslanec: Kvasnička, Marián (KDH)
Druh vystúpenia: Vystúpenie v rozprave

69. Vážený predsedajúci, kolegovia, kolegyne, prosím, aby bolo dané hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predmetný návrh zákona v druhom čítaní. Dajte, prosím, hlasovať.
3. schôdza NR SR - 2. deň - streda - B. popoludní
Dátum: 2010-08-04
Poslanec: Kvasnička, Marián (KDH)
Druh vystúpenia: Vystúpenie s faktickou poznámkou

Chcem k predrečníkovi len krátko. Divím sa pánovi kolegovi Mikolajovi, že sa diví tej formulácii, že vláda Slovenskej republiky zrovnoprávni financovanie škôl a školských zariadení bez ohľadu na zriaďovateľa. Už to naznačil Martin Fronc. Ale chcel by som toto akcentovať, pretože táto bazálna nespravodlivosť je dneska založená priamo v zákone, ktorý iným ako štátnym alebo samosprávnym zriaďovateľom priamo ukladá len 88 % z podielu daní. Pritom ide o rodičov, ktorí sú normálni, regulárni poplatníci daňoví tohto štátu. Tak neviem, prečo je táto diskriminácia. Preto oceňujem úsilie tejto vlády vniesť do tohto spravodlivosť. S tým súvisí, samozrejme, aj ďalšia vec, ktorá má rovnako diskriminačný charakter, že iní zriaďovatelia, resp. školy iných zriaďovateľov majú prakticky nedostupné kapitálové a investičné peniaze, čo, samozrejme, spôsobuje chátranie, amortizáciu a hromadu metodických i výučbových problémov so zastaraným výučbovým parkom. Tiež za predchádzajúcej vlády v rezorte školstva nebola reflektovaná situácia, v akých zložitých majetkovoprávnych pomeroch školy iných ako štátnych zriaďovateľov existovali. A keď to podčiarknem, tak mi to potom vychádza tak, že vzťah bývalej vládnej koalície k cirkevnej hierarchii, pretože predovšetkým povedzme si, o nej je reč, ale aj k iným zriaďovateľom vôbec nebol úprimný, ale len imidžový a marketingový. Ďakujem.
28. schôdza NR SR - 6.deň - A. dopoludnia
Dátum: 2012-02-08
Poslanec: Lazár, Ladislav (SMER - SD)
Druh vystúpenia: Vystúpenie s faktickou poznámkou

42. Ďakujem pekne, pán predsedajúci. Ja by som sa chcel pripojiť k diskusii veľmi krátko a pragmaticky. Samozrejme, štátne sviatky Slovenskej republiky sú významným momentom či už vo vzťahu k súčasnej generácii, ale hlavne, asi tak, ako to povedal kolega Kaník, k momentu, aby aj naša mládež si uvedomovala tieto sviatky ako dôležitý medzník a míľnik v živote krajiny. Ale nedá mi, aby som sa nevrátil k tomu momentu, že máme tu v podstate dva návrhy, sporíme sa o tom, či významnejší deň je 28 alebo 30. Padajú tu mnohé emotívne reči. Skutočne, vyzerá to, nevyzerá to veľmi dobre, ak sa neviete zhodnúť na jednom návrhu a potom v tom kontexte, že či 28, 30. Je to zbytočné spochybňovanie už aj nás ako vašich kolegov, resp. verejnosti ako takej. Nikto z nás nie je historik, a preto myslím si, že toto nie je rozhodujúci moment. Ja keď som vás dobre počúval, tak vašou snahou je vyzdvihnúť život a dielo Milana Rastislava Štefánika. A neviem že či 28. október alebo 30. október je ten moment, ktorý to presne dokáže zabezpečiť a či takto nepriamo, aj tá mládež na ktorú sa odvolávame to pochopí. Preto je tu možno otázka na mieste, či by nebolo lepšie urobiť pamätný deň 21. júl, myslím, to je dňom narodenia Milana Rastislava Štefánika. Lebo by to bolo jasný príklad pre mládež, jasné posolstvo, jasné znamenie, aby všetky generácie, nielen tieto, ale aj budúce vedeli, prečo tento deň je pamätným dňom a prečo sa spomína. A diskusia alebo takáto plamenná diskusia, pán kolega, ako ste predviedol, myslím si, že treba sa držať faktov. A fakt je ten, že 1. 9. je významný sviatok pre nás. Je to základ našej štátnosti a umocňuje to ešte ten moment, že začína školský rok. To znamená, že ak aj mládež... (Prerušenie vystúpenia časomerom.)
26. schôdza NR SR - 10.deň - A. dopoludnia
Dátum: 2011-12-14
Poslanec: Lazár, Ladislav (SMER - SD)
Druh vystúpenia: Vystúpenie s faktickou poznámkou

42. Ďakujem pekne, pán podpredseda. Celá táto diskusia je o transformácii nemocníc. Celý čas rozoberáme transformáciu, resp. prechod na akciové spoločnosti z rozličných podôb a dôvodov a prečo sa to deje alebo sa to nedeje. Ale zabúdame na podstatu veci, že prečo sa to dnes rozoberá. Veď predsa vaša premiérka, váš minister sa na tom dohodol s Lekárskym odborovým združením, nie my. Dostali to podpísané v memorande, a napriek tomu sa tento moment neobjavil v parlamente. Ja neviem, či si uvedomujeme všetci, ale ktokoľvek alebo akákoľvek vláda tu vzíde po marci, tak tá dôvera občanov v štátne inštitúcie je pomerne otrasená. Pretože už keď premiérka niečo sľúbi, minister daného rezortu niečo sľúbi a napriek tomu sa niečo, sa zastavenie transformácie neobjaví v návrhu zákona, tak asi ťažko občania môžu veriť takejto vláde, ako vy tu dnes reprezentujete. Tá požiadavka bola úplne jasná. Chcú zastaviť, resp. zrušiť transformáciu, nie pozastaviť. Vy tu dnes hovoríte o pozastavení, vy chcete po marci znovu, znovu pokračovať v tejto transformácii. A uvediem ešte jeden príklad, prečo s tým nesúhlasíme. Lebo od začiatku tá transformácia smeruje ku konkurzu a skrytej privatizácii. Dlhy nemocníc sú viac ako 420 miliónov eur, ktoré vaši riaditelia za posledný rok a pol navýšili ešte, návrh na oddlženie je len 350 mil. eur. Dnes ten výpadok je omnoho väčší. To znamená, že tie nemocnice od prvého dňa budú dlžné a je len otázkou času, kedy skončia v konkurze. To je to isté, ako keby sme išli operovať pacienta, operácia trvá 5 hodín, ale kyslík dostane len na tri a pol hodiny. Tak je úplne jasné, že to nemôže dopadnúť dobré a takisto dopadne zle aj toto... (Prerušenie vystúpenia časomerom.) Ďakujem pekne.
26. schôdza NR SR - 9.deň - A. dopoludnia
Dátum: 2011-12-13
Poslanec: Lazár, Ladislav (SMER - SD)
Druh vystúpenia: Vystúpenie s faktickou poznámkou

59. Ďakujem pekne, pán predsedajúci. Tak ako tu už bolo povedané, bola to jedna z požiadaviek Lekárskeho odborového zväzu. Na tých rokovaniach ste bol aj vy, pán kolega, a myslím si, že odborári odchádzali s tým, že im boli prisľúbené štyri základné body; jeden z nich bol transformácia nemocníc. Aj napriek tomu, čo tu hovoríte, pretože ono to vyzerá pekne a vyzerá to tak plynulo, avšak keď to rozmeníme na drobné, rozmeníme to na fakty, tak zistíme, že nie je to pravda. Ja ešte raz opakujem, čo som hovoril. Ten dlh za posledný rok nemocníc ešte narástol. Napriek tomu, že ste tvrdili, že sa zníži. Dnes je 420, resp. bol, predpokladám, že dnes je ešte vyšší. Návrh na oddlženie bol len 350 mil. eur. Nemocnice nepôsobia na voľnom trhu, kde môžu predávať svoje výrobky a služby komukoľvek. Dostávajú peniaze zo zdravotných poisťovní, a pritom tento príjem zo zdravotných poisťovní je pomerne dosť obmedzený aj vzhľadom na to, že príspevky od štátu sú vo výške len 4 %. Ale prečo sa všetci obávajú transformácie? Vy hovoríte, že transformáciu treba preto, že sa bude lepšie hospodáriť. Veď predsa aj príspevkovú a rozpočtovú organizáciu viem donútiť, aby viedla účtovníctvo tak, ako chcem ja, aby sa tam robil prísny audit, aby sa mi riaditeľ zodpovedal každý mesiac predkladaním výsledkov. Veď ten tlak viem vytvoriť taký istý na manažment, či je to akciová spoločnosť, alebo je to príspevková organizácia. Ale je tam jeden rozdiel. Ak už od začiatku do vienka tejto akciovej spoločnosti dávam dlh a nie je reálny predpoklad, aby tento dlh akciová spoločnosť splatila, tak v zmysle Obchodného zákonníka táto spoločnosť a manažment a predstavenstvo tejto spoločnosti musí vyhlásiť konkurz na seba. V zákone nie je napísané, že môže. Ak sa zadlžuje, neplatí záväzky a vytvára stratu, tak manažment musí vyhlásiť na seba konkurz - a to je, samozrejme, bohužiaľ, či chceme, alebo nie, asi prvý krok k privatizácii. Ďakujem pekne.